
PARLAMENTUL  ROMÂNIEI

CAMERA DEPUTAŢILOR

	COMISIA JURIDICĂ, DE  DISCIPLINĂ  ŞI IMUNITĂŢI
	                                Bucureşti, 16 septembrie 2014
                 Nr. PL-x  351/2014


    






    RAPORT

    asupra

proiectului de Lege privind aprobarea Ordonanţei de urgenţă a Guvernului nr. 48/2014 pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative

În temeiul dispoziţiilor art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu proiectul de Lege privind aprobarea Ordonanţei de urgenţă a Guvernului nr. 48/2014 pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative, trimis cu adresa nr. PL-x 351 din 2 septembrie 2014, înregistrat cu nr. 4c-11/824 din 3 septembrie 2014.
Camera Deputaţilor este primă Cameră sesizată, în conformitate cu dispoziţiile art.75 alin. (1) din Constituţia României, republicată şi ale art. 92 alin. (8) pct. 2 din Regulamentul Camerei Deputaţilor, republicat.

Proiectul de lege are ca obiect de reglementare modificarea şi completarea Legii nr.35/1997 privind organizarea şi funcţionarea instituţiei Avocatul Poporului, republicată, completarea Ordonanţei de urgenţă a Guvernului nr. 34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare, precum şi modificarea Ordonanţei de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, aprobată cu modificări şi completări prin Legea nr. 16/2013.

Consiliul Legislativ, conform adresei cu nr. 755 din 27 iunie 2014, a avizat favorabil iniţiativa legislativă, cu observaţii şi propuneri.
Comisia pentru drepturile omului, culte şi problemele minorităţilor naţionale a avizat favorabil proiectul de lege, cu unanimitate de voturi, în şedinţa din data de 9 septembrie 2014, conform adresei cu nr. 4c-5/527 din 11 septembrie 2014.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat propunerea legislativă în şedinţa din data de 16 septembrie 2014.
La dezbateri au fost prezenţi 26 deputaţi din numărul total de 27 membri ai Comisiei juridice, de disciplină şi imunităţi.
La dezbaterea iniţiativei legislative au participat, în calitate de invitaţi, domnul Victor Ciorbea, Avocatul Poporului şi domnul Liviu Stancu, secretar de stat în Ministerul Justiţiei. Invitaţii au susţinut adoptarea proiectului de lege, cu amendamentele admise din Anexa I la raport.
În urma dezbaterilor, membrii Comisiei juridice, de disciplină şi imunităţi au hotărât, cu majoritate de voturi (20 de voturi “pentru” şi 6 voturi “împotrivă”), să propună plenului Camerei Deputaţilor, spre dezbatere şi adoptare, un raport de adoptare a proiectului de Lege privind aprobarea Ordonanţei de urgenţă a Guvernului nr. 48/2014 pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative, cu amendamentele admise din Anexa I şi cu amendamentele respinse din Anexa II la prezentul raport. 
Proiectul de lege se încadrează în categoria legilor organice, fiind incidente prevederile art. 58 alin.(3) din Constituţia României, republicată.

ANEXA I
AMENDAMENTE ADMISE
	Nr. crt.
	Text

O.U.G. 48/2014
	Text

proiect de Lege
	Text propus de comisie

(autorul amendamentului)


	Motivare

	1. 
	
	Lege privind aprobarea Ordonanţei de urgenţă a Guvernului nr. 48/2014 pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative


	Nemodificat
	

	2.
	
	Articol unic. – Se aprobă Ordonanţa de urgenţă a Guvernului nr. 48/2014 pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative.


	Nemodificat
	

	3.
	Ordonanţă de urgenţă pentru modificarea şi completarea Legii nr. 35/1997 privind organizarea şi funcţionarea instituţiei Avocatul Poporului, precum şi pentru modificarea şi completarea unor acte normative

	
	Nemodificat
	

	4.
	Art. I. - Legea nr. 35/1997 privind organizarea şi funcţionarea instituţiei Avocatul Poporului, republicată în Monitorul Oficial al României, Partea I, nr. 277 din 15 aprilie 2014, se modifică şi se completează după cum urmează:
	
	Nemodificat
	

	5.
	1. La articolul 2, după alineatul (1) se introduce un nou alineat, alin. (11), cu următorul cuprins:
„(11) Instituţia Avocatul Poporului, prin Domeniul privind prevenirea torturii şi a altor pedepse ori tratamente cu cruzime, inumane sau degradante în locurile de detenţie, denumit în continuare Domeniul privind prevenirea torturii în locurile de detenţie, îndeplineşte atribuţiile specifice de Mecanism Naţional de Prevenire a Torturii în Locurile de Detenţie, în sensul Protocolului opţional, adoptat la New York la 18 decembrie 2002, la Convenţia împotriva torturii şi a altor pedepse ori tratamente cu cruzime, inumane sau degradante, adoptată la New York la 10 decembrie 1984, ratificat prin Legea nr. 109/2009, denumit în continuare Protocol opţional.”
	
	1. După alineatul (1) al articolului 2 se introduce un nou alineat, alin. (11), cu următorul cuprins:
Nemodificat
	

	6.
	2. Articolul 4 se modifică şi va avea următorul cuprins:
„Art. 4. - Autorităţile publice sunt obligate să comunice sau, după caz, să pună la dispoziţia instituţiei Avocatul Poporului, în condiţiile legii, informaţiile, documentele sau actele pe care le deţin în legătură cu petiţiile care au fost adresate instituţiei Avocatul Poporului, precum şi cele referitoare la sesizările din oficiu şi la vizitele anunţate sau inopinate pe care aceasta le efectuează pentru îndeplinirea atribuţiilor specifice Mecanismului Naţional de Prevenire a Torturii în Locurile de Detenţie, acordându-i sprijin pentru exercitarea atribuţiilor sale”.
	
	Nemodificat
	

	7.
	3. La articolul 9, după alineatul (4) se introduce un nou alineat, alin. (5), cu următorul cuprins:
„(5) Perioada de îndeplinire a funcţiei de Avocat al Poporului constituie vechime în magistratură şi vechime în specialitate juridică”.
	
	3. După alineatul (4) al articolului 9 se introduce un nou alineat, alin. (5), cu următorul cuprins:
Nemodificat
	

	8.
	4. La articolul 10 alineatul (1), după litera d) se introduce o nouă literă, lit e), cu următorul cuprins:
,,e) prevenirea torturii şi a altor pedepse ori tratamente cu cruzime, inumane sau degradante în locurile de detenţie”.
	
	Nemodificat
	

	9.
	5. La articolul 13 alineatul (1), după litera a) se introduc trei noi litere, lit. a1) - a3), cu următorul cuprins:
„a1) coordonează activitatea de prevenire a torturii în locurile de detenţie, desfăşurată prin Domeniul privind prevenirea torturii în locurile de detenţie;
a2) aprobă rapoartele de vizită întocmite în cadrul activităţii de prevenire a torturii;
a3) aprobă recomandările care însoţesc rapoartele de vizită întocmite în cazurile în care, în urma vizitelor efectuate, sunt sesizate neregularităţi”.

	
	Nemodificat
	

	10.
	6. La articolul 14, alineatul (1) se modifică şi va avea următorul cuprins:
„(1) Instituţia Avocatul Poporului îşi exercită atribuţiile din oficiu sau la cererea persoanelor fizice, a societăţilor reglementate de Legea nr. 31/1990, republicată, cu modificările şi completările ulterioare, a asociaţiilor sau a altor persoane juridice, precum şi inopinat, prin efectuarea vizitelor în locurile de detenţie, potrivit legii’'.
	
	Nemodificat
	

	11.
	7. La articolul 15, după alineatul (2) se introduce un alineat nou, alin.(21), cu următorul cuprins:
„(21) Cetăţenii aparţinând minorităţilor naţionale, cu domiciliul sau reşedinţa în unităţi administrativ teritoriale în care au o pondere de peste 20% din numărul locuitorilor, pot prezenta petiţii în limba maternă şi primesc răspuns în limba română şi în limba maternă”.
	
	7. După alineatul (2) al articolului 15 se introduce un nou alineat, alin. (21), cu următorul cuprins:
Nemodificat


	

	12.
	8. După articolul 17 se introduce un nou articol, art. 171, cu următorul cuprins:
„Art. 171. - (1) Conducerea locurilor de detenţie prevăzute la art. 292 este obligată să permită, fără nicio restricţie, persoanelor care sunt private de libertate în baza unei decizii a unei autorităţi să se adreseze, în orice mod, instituţiei Avocatul Poporului cu privire la lezarea drepturilor şi libertăţilor lor, cu excepţia restrângerilor legale.
(2) În scopul îndeplinirii atribuţiilor ce revin instituţiei Avocatului Poporului, administraţia locurilor de detenţie prevăzute la art. 292 este obligată să asigure accesul Avocatului Poporului, adjunctului de la Domeniul privind prevenirea torturii în locurile de detenţie, precum şi a reprezentanţilor instituţiei, fără nici o restricţie, în toate locurile de detenţie supuse monitorizării, pentru efectuarea vizitelor, anunţate sau inopinate, precum şi a anchetelor dispuse în vederea soluţionării petiţiilor primite.

(3) Petiţiile cu privire la actele de tortură, tratamente cu cruzime, inumane sau degradante în locurile de detenţie se soluţionează, în funcţie de problematica sesizată, de către Domeniul privind prevenirea torturii în locurile de detenţie în colaborare cu celelalte structuri ale instituţiei Avocatul Poporului.

 (4) Prevederile prezentei legi sunt puse la dispoziţie persoanelor private de libertate, în limba română sau în limba pe care o înţeleg, imediat după primirea în locurile de detenţie".
	
	Nemodificat

Nemodificat

Nemodificat

Nemodificat


	

	13.
	9. La articolul 20, alineatul (1) se modifică şi va avea următorul cuprins:
„(1) Avocatul Poporului şi adjuncţii acestuia au acces, în condiţiile legii, la informaţiile clasificate deţinute de autorităţile publice, în măsura în care le consideră necesare pentru soluţionarea petiţiilor care i-au fost adresate, precum şi a sesizărilor din oficiu şi vizitelor anunţate sau inopinate pe care le efectuează pentru îndeplinirea atribuţiilor specifice Mecanismului Naţional de Prevenire a Torturii în Locurile de Detenţie”.
	
	Nemodificat
	

	14.
	10. La articolul 21, după alineatul (2) se introduce un nou alineat alin. (3), cu următorul cuprins:
.,(3) Recomandările Avocatului Poporului în Domeniul privind prevenirea torturii în locurile de detenţie emise în cazul constatării unor neregularităţi, au ca scop înlăturarea acestora, îmbunătăţirea tratamentului şi a condiţiilor de detenţie ale persoanelor private de libertate, prevenirea torturii şi a pedepselor ori tratamentelor inumane sau degradante”.
	
	10. După alineatul (2) al articolului 21 se introduce un nou alineat alin. (3), cu următorul cuprins:
Nemodificat
	

	15.
	11. La articolul 29, după alineatul (1) se introduce un nou alineat, alin. (11), cu următorul cuprins:
„(11) Birourile teritoriale ale instituţiei Avocatul Poporului care îşi au sediul sau desfăşoară activităţile de audienţă în unităţile administrativ teritoriale în care cetăţeni aparţinând minorităţilor naţionale au pondere de peste 20% din numărul locuitorilor, asigură şi folosirea limbii minorităţilor naţionale respective, în scris şi oral, în relaţiile cu petiţionarii.
	
	11. După alineatul (1) al articolului 29 se introduce un nou alineat alin. (11), cu următorul cuprins:
Nemodificat


	

	16.
	12. După Capitolul IV - Atribuţiile Avocatului Poporului, se introduce un nou capitol, Capitolul IV1 — Activitatea în Domeniul privind prevenirea torturii în locurile de detenţie, alcătuit din art. 291 - 2919, cu următorul cuprins:

	
	Nemodificat
	

	17.
	„Capitolul IV1
Activitatea în Domeniul privind prevenirea torturii în locurile de
detenţie
	
	Nemodificat
	

	18.
	Secţiunea 1 - Dispoziţii generale

	
	Nemodificat
	

	19.
	Art. 291 - (1) Instituţia Avocatul Poporului este singura structură naţională desemnată să exercite atribuţiile prevăzute de Protocolul opţional, adoptat la New York la 18 decembrie 2002, la Convenţia împotriva torturii şi a altor pedepse ori tratamente cu cruzime, inumane sau degradante, adoptată la New York la 10 decembrie 1984, ratificat prin Legea nr. 109/2009.

(2) În sensul prezentei legi, prin Subcomitetul de prevenire se înţelege Subcomitetul de prevenire a torturii şi a pedepselor ori tratamentelor inumane sau degradante, înfiinţat prin Protocolul opţional.

	
	Nemodificat

Nemodificat
	

	20.
	Art. 292 - (1) În înţelesul prezentei legi, prin loc de detenţie se înţelege orice loc în care persoanele sunt private de libertate în baza unei decizii a unei autorităţi, la cererea acesteia sau cu acordul expres ori tacit al acesteia.

(2) Privare de libertate înseamnă orice formă de detenţie sau închisoare ori plasarea unei persoane într-un loc public sau privat de reţinere pe care nu îl poate părăsi după voia sa, prin decizia oricărei autorităţi judiciare, administrative sau de altă natură.
(3) În sensul prezentei legi sunt locuri de detenţie, sau după caz, locuri în care instituţia Avocatul Poporului îşi exercită atribuţiile privind prevenirea torturii, după cum urmează:
a) penitenciarele, inclusiv penitenciarele-spital;
b) centrele educative, centrele de detenţie;
c) centrele de reţinere şi arestare preventivă;
d) serviciile de tip rezidenţial pentru minorii care au săvârşit fapte penale şi nu răspund penal;
e) spitalele de psihiatrie şi pentru măsuri de siguranţă, spitalele de  psihiatrie;
f) centrele de tranzit;
g) centrele de cazare a străinilor luaţi în custodie publică, aflate în subordinea şi administrarea Inspectoratului General pentru Imigrări;
h) centrele speciale de primire şi cazare a solicitanţilor de azil aflate în subordinea Inspectoratului General pentru Imigrări, având regimul juridic al zonei de tranzit;
i) centrele în care se acordă servicii de asistenţă pentru consumatorii de droguri, în regim închis;
j) orice alt loc care îndeplineşte condiţiile prevăzute la alin. (1) sau face parte din sistemul de sănătate sau sistemul de asistenţă socială.
	
	Nemodificat

Nemodificat

Nemodificat


	

	21.
	Secţiunea a 2-a - Atribuţiile Domeniului privind prevenirea torturii în locurile de detenţie

	
	Nemodificat
	

	22.
	Art. 293 - Domeniul privind prevenirea torturii în locurile de detenţie monitorizează în mod regulat tratamentul aplicat persoanelor aflate în locuri de detenţie în vederea consolidării protecţiei acestora împotriva torturii şi a pedepselor şi tratamentelor inumane sau degradante şi a exercitării fără discriminare a drepturilor şi libertăţilor fundamentale ale acestora, prin:
a) vizitarea, anunţată sau inopinată, a locurilor de detenţie în scopul verificării condiţiilor de detenţie şi a tratamentului aplicat persoanelor private de libertate;
b) formularea de recomandări conducerilor locurilor de detenţie vizitate în urma vizitelor efectuate;
c) formularea de propuneri de modificare şi completare privind legislaţia în domeniu sau observaţii privind iniţiativele legislative existente în domeniu, în condiţiile art. 27 din Legea nr. 35/1997 privind organizarea şi funcţionarea instituţiei Avocatul Poporului, republicată;
d) întocmirea proiectului părţii componente referitoare la prevenirea torturii a raportului anual de activitate al Avocatului Poporului;
e) formularea de propuneri şi observaţii privind elaborarea, modificarea şi completarea de strategii şi politici publice în domeniul prevenirii torturii şi a pedepselor sau tratamentelor inumane sau degradante, în condiţiile legii;
f) menţinerea legăturii cu Subcomitetul de prevenire;
g) analizarea, implementarea, monitorizarea şi evaluarea, sub conducerea Avocatului Poporului, a programelor internaţionale de asistenţă tehnică şi financiară pentru realizarea scopului Domeniului pentru prevenirea torturii în locurile de detenţie;
h) coordonarea organizării campaniilor de informare, de educare şi instruire în scopul prevenirii torturii şi a pedepselor sau tratamentelor aplicate cu cruzime, inumane sau degradante;
i) îndeplineşte orice alte atribuţii stabilite de Avocatul Poporului, în limitele legii.

	
	Nemodificat
	

	23.
	Secţiunea a 3-a - Organizarea activităţii de prevenire a torturii şi tratamentelor cu cruzime, inumane şi degradante în cadrul locurilor de detenţie

	
	Nemodificat
	

	24.
	Art. 294 - (1) Domeniul privind prevenirea torturii în locurile de detenţie este organizat în Structura centrală şi Structura teritorială.

(2) Structura centrală cuprinde şi Centrul zonal Bucureşti. Structura teritorială este constituită din 3 Centre zonale.
(3) Avocatul Poporului stabileşte prin ordin locurile în care sunt amplasate Centrele zonale şi judeţele care intră în aria de competenţă a acestora, precum şi criteriile de selectare a personalului din cadrul Domeniului privind prevenirea torturii în locurile de detenţie.
(4) La desfăşurarea activităţii de prevenire a torturii vor participa reprezentanţi ai organizaţiilor neguvernamentale active în domeniul protecţiei drepturilor omului, selectate pe baza activităţii, de către Avocatul Poporului.

	
	Nemodificat

Nemodificat

Nemodificat

Nemodificat
	

	25.
	Art. 295 - (1) Pentru desfăşurarea activităţilor Domeniului privind prevenirea torturii în locurile de detenţie, la nivelul Structurii centrale, sunt cooptaţi şi colaboratori externi de alte specialităţi decât cei angajaţi permanent, în baza unor contracte de prestări servicii. Colaboratorii externi sunt selectaţi de către Avocatul Poporului, pe baza propunerilor primite de la Colegiul Medicilor din România, Colegiul Psihologilor din România, Societatea Sociologilor, Colegiul Naţional al Asistenţilor Sociali, sau de la alte asociaţii profesionale din care fac parte.

(2) Pe perioada îndeplinirii atribuţiilor, colaboratorii externi se supun îndatoririlor personalului instituţiei în ceea ce priveşte păstrarea confidenţialităţii lucrărilor şi a celorlalte reguli de disciplină internă ale instituţiei.
(3) În desfăşurarea activităţilor specifice Domeniului privind prevenirea torturii în locurile de detenţie, membrii echipelor de vizitare sunt independenţi.

	
	După alineatul (3) al articolului  295 se introduce un nou alineat, alin. (4), cu următorul cuprins:
Nemodificat

Nemodificat

Nemodificat

(4) Pe lângă adjunctul Avocatului Poporului pentru Domeniul privind prevenirea torturii în locurile de detenţie, în cadrul structurii centrale a Domeniului, inclusiv a Centrului zonal Bucureşti, îşi desfăşoară activitatea un număr de 11 angajaţi, dintre care: 4 angajaţi personal de execuţie de specialitate cu studii juridice; 3 specialişti – medici, psihologi, asistenţi sociali, sociologi sau orice alte profesii necesare desfăşurării activităţii specifice şi 4 angajaţi personal financiar, salarizare, resurse umane şi administrativ.

Autori amendament:

deputat Bogdan Liviu Ciucă şi deputat Marian Neacşu
	

	26.
	Art. 296 - (1) Pentru desfăşurarea activităţilor Domeniului privind prevenirea torturii în locurile de detenţie, ta nivelul structurii teritoriale, sunt cooptaţi şi colaboratori externi de alte specialităţi decât cei angajaţi permanent, în baza unor contracte de prestări servicii. Colaboratorii externi de la nivel teritorial sunt selectaţi de către Avocatul Poporului, pe baza propunerilor primite de la Colegiul Medicilor din România, Colegiul Psihologilor din România, Societatea Sociologilor, Colegiul Naţional al Asistenţilor Sociali, sau de la alte asociaţii profesionale din care fac parte.

(2) Dispoziţiile art. 295 alin. (3) se aplică în mod corespunzător şi colaboratorilor externi cooptaţi la nivelul Structurii teritoriale.
	
	După alineatul (2) al articolului  296 se introduce un nou alineat, alin. (3), cu următorul cuprins:
Nemodificat

Nemodificat

(3) În cadrul celor 3 centre zonale din structura teritorială a Domeniului privind prevenirea torturii în locurile de detenţie îşi desfăşoară activitatea un număr de 12 angajaţi. Fiecare centru zonal are în componenţă: 1 angajat personal de execuţie de specialitate cu studii juridice; 2 specialişti – medici, psihologi, asistenţi sociali, sociologi sau orice alte profesii necesare desfăşurării activităţii specifice şi 1 angajat – personal administrativ.

Autori amendament:

deputat Bogdan Liviu Ciucă şi deputat Marian Neacşu

	

	27.
	Secţiunea a 4-a - Desfăşurarea vizitelor în locurile de detenţie 

	
	Nemodificat
	

	28.
	Art. 297 - (1) Echipele de vizitare desfăşoară vizite anunţate sau inopinate în locurile de detenţie care intră sub incidenţa prezentei legi.

(2) Echipa de vizitare are în componenţa sa, cel puţin un medic, în funcţie de specializarea necesară şi un reprezentant al organizaţiilor neguvernamentale dintre cele prevăzute la art. 294 alin. (4).
(3) Vizitele sunt desfăşurate din oficiu, pe baza unui plan anual de vizitare, propus de adjunctul Avocatului Poporului pentru Domeniul privind prevenirea torturii în locurile de detenţie şi aprobat de către Avocatul Poporului ori inopinat, sau pe baza sesizării oricărei persoane sau a luării la cunoştinţă pe orice cale despre existenţa unei situaţii de tortură ori tratamente aplicate cu cruzime, inumane sau degradante în cadrul unui loc de detenţie.
(4) În vederea elaborării planului anual de vizitare, sunt avute în vedere cel puţin următoarele criterii:
a) tipurile locurilor de detenţie existente;
b) repartizarea geografică a locurilor de detenţie;
c) sesizările primite asupra existenţei unei situaţii de tortură ori tratamentele cu cruzime, inumane sau degradante;
d) vulnerabilitatea cunoscută a anumitor tipuri de locuri de detenţie,
e) rapoartele anterioare ale Domeniului privind prevenirea torturii în locurile de detenţie şi ale celorlalte domenii de activitate din cadrul instituţiei.

	
	Nemodificat

Nemodificat

Nemodificat

Nemodificat
	

	29.
	Art. 298 - (1) Instituţiile vizitate sunt obligate să pună la dispoziţia reprezentanţilor echipei de vizitare, în condiţiile legii, înainte, în timpul sau după efectuarea vizitei, orice documente sau informaţii care se află la dispoziţia lor sau pe care le pot procura, solicitate de aceştia în scopul îndeplinirii atribuţiilor legale.

(2) Conducerea locurilor de detenţie vizitate este obligată să acorde asistenţă şi să se întâlnească cu membrii echipei de vizitare, în vederea realizării scopului vizitei.


	
	Nemodificat

Nemodificat
	

	30.
	Art. 299 - (1) Pentru îndeplinirea atribuţiilor legale, membrii echipei de vizitare pot avea întrevederi în condiţii de confidenţialitate cu orice persoană privată de libertate în cadrul instituţiei vizitate.

(2) La solicitarea membrilor echipei de vizitare, instituţia vizitată este obligată să pună la dispoziţie un loc adecvat pentru desfăşurarea întrevederii.
(3) Întrevederile au loc doar cu acordul persoanei private de libertate sau a reprezentatului legal al acesteia şi sunt confidenţiale.
(4) La întrevedere nu pot participa reprezentanţi ai locului de detenţie, decât la solicitarea expresă a membrilor echipei de vizitare şi doar în scopul asigurării protecţiei acestora. În acest caz, reprezentanţii locului de detenţie vor asigura numai supraveghere vizuală, cu respectarea confidenţialităţii întrevederii.
(5) Numele şi alte date personale ale persoanei intervievate nu pot fi făcute publice decât cu acordul scris prealabil al acesteia sau a reprezentantului legal al acesteia.
(6) Pentru desfăşurarea întrevederilor cu persoane care nu înţeleg sau nu vorbesc limba română se va asigura prezenţa unui interpret, costurile interpretării fiind suportate din fondurile alocate activităţii Domeniului privind prevenirea torturii în locurile de detenţie.
(7) Membrii echipei de vizitare pot solicita întrevederi cu orice altă persoană despre care apreciază că poate furniza informaţii pertinente, cu acordul acesteia.
	
	Nemodificat

Nemodificat

Nemodificat

Nemodificat

Nemodificat

Nemodificat

Nemodificat


	

	31.
	Art. 2910 - Nicio persoană nu poate fi trasă la răspundere pentru informaţiile comunicate membrilor echipei de vizitare.

	
	Nemodificat
	

	32.
	Art. 2911 - (1) Constatările rezultate în urma vizitelor sunt cuprinse într-un raport de vizită care, în cazurile în care sunt sesizate neregularităţi, este însoţit de recomandări motivate în vederea îmbunătăţirii tratamentului şi condiţiilor persoanelor private de libertate şi a prevenirii torturii şi pedepselor ori tratamentelor inumane sau degradante.

(2) Raportul de vizită se întocmeşte de către membrii echipei de vizitare în termen de maxim 30 de zile de la data finalizării acesteia şi este aprobat de Avocatul Poporului.

	
	Nemodificat

Nemodificat
	

	33.
	Art. 2912 - (1) Instituţia vizitată are obligaţia de a transmite în termen de 30 de zile un răspuns motivat privind propunerile şi recomandările cuprinse în raportul de vizită, cu indicarea punctului de vedere faţă de cele constatate, a termenului motivat în care vor fi luate măsuri pentru conformarea cu conţinutul acestora sau, dacă este cazul, a motivelor pentru care nu se poate conforma.

(2) Pentru motive întemeiate, termenul de 30 de zile prevăzut la alin. (1) poate fi prelungit cu încă 30 de zile, cu aprobarea adjunctului Avocatului Poporului pentru Domeniul privind prevenirea torturii în locurile de detenţie.
            (3) În cazul în care instituţia vizată nu se conformează, Avocatul Poporului sau, după caz, adjunctul Avocatului Poporului pentru Domeniul privind prevenirea torturii în locurile de detenţie va informa, asupra acestui aspect, autoritatea ierarhic superioară ori autoritatea administraţiei publice locale sau centrale care a emis autorizaţia de funcţionare, în cazul locurilor de detenţie private, şi poate acţiona potrivit prevederilor prezentei legi şi ale Regulamentului de organizare şi funcţionare al instituţiei Avocatului Poporului.

	
	Nemodificat

Nemodificat

Nemodificat


	

	34.
	Art. 2913 - Raportul de vizită, precum şi răspunsul motivat prevăzut la art. 2912, atunci când acesta a fost transmis, sunt publice şi se afişează pe pagina de internet a instituţiei vizate de către acesta, a autorităţii ierarhic superioare ori autorităţii administraţiei publice locale sau centrale care a emis autorizaţia de funcţionare, precum şi a Avocatului Poporului, cu excepţia acelor părţi care privesc date personale ori informaţii clasificate.

	
	Nemodificat
	

	35.
	Art. 2914 - (1) În cazurile în care se constată o încălcare a drepturilor omului prin tortură ori tratamente aplicate cu cruzime, inumane sau degradante care produc un risc iminent de afectare a vieţii sau sănătăţii unei persoane, se elaborează un raport preliminar în regim de urgenţă.

(2) Termenul pentru întocmirea şi adoptarea raportului preliminar este de 3 zile şi poate fi prelungit, pentru motive întemeiate cu încă 3 zile.
(3) Instituţiile vizate sunt obligate să se conformeze de urgenţă propunerilor şi recomandărilor sau să formuleze un răspuns în condiţiile prevăzute la art. 2912 în termen de maxim 3 zile calendaristice.

	
	Nemodificat

Nemodificat

Nemodificat
	

	36.
	Art. 2915 - Avocatul Poporului are obligaţia de a sesiza de îndată organele judiciare atunci când, în exercitarea atribuţiilor sale, constată existenţa unor indicii privind săvârşirea unor fapte prevăzute de legea penală.

	
	Nemodificat
	

	37.
	Art. 2916- (1) Adjunctul Avocatului Poporului pentru Domeniul privind prevenirea torturii în locurile de detenţie elaborează proiectul raportului anual privind activitatea domeniului, parte componentă a raportului anual al instituţiei Avocatul Poporului, pe care îl supune spre aprobare Avocatului Poporului.

(2) Raportul anual cuprinde analiza şi concluziile vizitelor desfăşurate pe parcursul acelui an; propunerile şi recomandările formulate; măsurile luate de autorităţile naţionale cu privire la acestea; propuneri de îmbunătăţire a cadrului legislativ în domeniul de activitate, precum şi orice alte date sau informaţii relevante pentru activitatea Domeniului privind prevenirea torturii în locurile de detenţie.
(3) Raportul de activitate a Domeniului privind prevenirea torturii în locurile de detenţie este parte componentă a Raportului anual pe care Avocatul Poporului îl prezintă în şedinţa comună a celor două Camere ale Parlamentului.


	
	Nemodificat

Nemodificat

Nemodificat


	

	38.
	Secţiunea a 5-a - Menţinerea legăturii cu Subcomitetul de prevenire a torturii


	
	Nemodificat
	

	39.
	Art. 2917 - În exercitarea atribuţiilor sale, Avocatul Poporului sau după caz, adjunctul Avocatului Poporului pentru prevenirea torturii menţine legătura cu Subcomitetul de prevenirea torturii, trimite acestuia informaţii şi se întâlneşte cu membrii acestuia.

	
	Nemodificat
	

	40.
	Art. 29
8 – Personalul de execuţie de specialitate cu studii juridice şi specialiştii pot beneficia de pregătire profesională şi asistenţă tehnică din partea Subcomitetului de prevenire, în condiţiile Protocolului opţional.
	
	Nemodificat
	

	41.
	Art. 2919 - Finanţarea cheltuielilor curente şi de capital ale activităţii de prevenire a torturii şi a tratamentelor cu cruzime, inumane sau degradante se asigură de la bugetul de stat, iar fondurile destinate acestuia fac parte din bugetul instituţiei Avocatul Poporului.” 

	
	Nemodificat
	

	42.
	13. După articolul 33 se introduce un nou articol, art. 331, cu următorul cuprins:

“Art. 331 – În cadrul instituţiei Avocatul Poporului se organizează, pe lângă domeniile de activitate, următoarele:

a) Serviciul contencios constituţional, recurs în interesul legii, contencios administrativ şi juridic, analiză acte normative, relaţii externe şi comunicare, în subordinea directă a Avocatului Poporului, condus de un şef serviciu, care coordonează: Biroul contencios constituţional şi recurs în interesul legii, Biroul contencios administrativ şi juridic şi Biroul analiză acte normative, relaţii externe şi comunicare.
b) Biroul financiar, salarizare şi resurse umane şi Biroul administrativ. Directorul coordonator îndrumă şi răspunde de activitatea Biroului financiar, salarizare şi resurse umane şi Biroului administrativ.”
	
	Nemodificat


	

	43.
	14. La articolul 36, după alineatul (3) se introduc două noi alineate, alin.(3l) şi (32), cu următorul cuprins:
„(31) Activitatea desfăşurată de personalul de execuţie de specialitate cu studii juridice în cadrul instituţiei Avocatul Poporului constituie vechime în specialitatea studiilor absolvite şi în magistratură, în condiţiile prevăzute de dispoziţiile art. 86 din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare.
(32) Personalul de conducere şi execuţie de altă specialitate decât cea juridică din cadrul instituţiei Avocatul Poporului beneficiază de vechime în specialitatea studiilor absolvite.”
	
	Nemodificat

Nemodificat


	

	44.
	15. La articolul 36, alineatul (4) se modifică şi va avea următorul cuprins:
„(4) Avocatul Poporului şi adjuncţii Avocatului Poporului care nu au domiciliu şi nici locuinţă proprietate personală în municipiul Bucureşti beneficiază, de la data numirii în funcţie, de decontarea cheltuielilor de cazare şi transport de la localitatea de domiciliu până la locul de muncă din municipiul Bucureşti, în condiţiile legii.
	
	Nemodificat
	

	45.
	Art. II. - (1) în termen de 30 de zile de la data intrării în vigoare a prezentei ordonanţe de urgenţă, Avocatul Poporului aprobă, prin ordin, noul stat de funcţii şi de personal al instituţiei.
(2) Prin derogare de la dispoziţiile art. 34 din Legea nr. 35/1997 privind organizarea şi funcţionarea instituţiei Avocatul Poporului, republicată, personalul de execuţie de specialitate care îşi desfăşoară activitatea în cadrul instituţiei Avocatul Poporului, sau în cadrul birourilor teritoriale ale instituţiei Avocatul Poporului, poate trece la cerere, cu aprobarea Avocatului Poporului, în Structura centrală a Domeniului privind prevenirea torturii în locurile de detenţie sau în Structura teritorială a Domeniului privind prevenirea torturii în locurile de detenţie.
(3) În urma aprobării noului stat de funcţii, Avocatul Poporului adoptă prin ordin, metodologia de promovare în funcţii, grade sau trepte profesionale a personalului instituţiei şi promovează, prin ordin, personal din cadrul instituţiei. Celelalte posturi vacante se ocupă prin concurs sau examen organizat în condiţiile legii.
(4) Numărul de personal finanţat potrivit legii se suplimentează cu 8 posturi, dintre care: 1 adjunct al Avocatului Poporului, 4 angajaţi pentru Domeniul privind prevenirea torturii în locurile de detenţie, 3 angajaţi la Serviciul contencios constituţional, recurs în interesul legii, contencios administrativ şi juridic, analiză acte normative, relaţii externe şi comunicare.
(5) Asigurarea fondurilor necesare acestor modificări se va face cu data de 1 ianuarie 2015.
	
	Alin. (4) al art. II se modifică şi va avea următorul cuprins:

Nemodificat

Nemodificat

Nemodificat

(4) Numărul de personal finanţat potrivit legii se suplimentează cu 39 posturi, dintre care: 1 adjunct al Avocatului Poporului, 23 angajaţi pentru Domeniul privind prevenirea torturii în locurile de detenţie, 13 angajaţi la Serviciul contencios constituţional, recurs în interesul legii, contencios administrativ şi juridic, analiză acte normative, relaţii externe şi comunicare şi 2 angajaţi personal de execuţie de specialitate cu studii juridice. Numărul de posturi al instituţiei Avocatul Poporului este 133, exclusiv demnitarii şi posturile aferente cabinetului Avocatului Poporului.

Autori amendament:

deputat Bogdan Liviu Ciucă şi deputat Marian Neacşu
Nemodificat


	

	46.
	Art. III. - (1) Centrul zonal Bucureşti preia în sfera sa de competenţă judeţele arondate biroului teritorial Slobozia, nefuncţional la data intrării în vigoare a prezentei ordonanţe de urgenţă.
(2) Până la 1 ianuarie 2015, dată la care devine funcţională schema completă de personal prevăzută de prezentul act normativ, activitatea privind prevenirea torturii este desfăşurată de personalul de specialitate, existent la nivelul instituţiei Avocatul Poporului, inclusiv de cel de la nivelul birourilor teritoriale şi de specialişti colaboratori.
	
	Nemodificat

Nemodificat
	

	47.
	Art. IV. - La articolul 24 alineatul (3) din Ordonanţa de urgenţă a Guvernului nr. 34/2009 cu privire ia rectificarea bugetară pe anul 2009 şi reglementarea unor măsuri financiar-fiscale, publicată în Monitorul Oficial al României, Partea I, nr. 249 din 14 aprilie 2009, aprobată prin Legea nr. 227/2009, cu modificările şi completările ulterioare, după litera f) se introduce o nouă literă, lit. g), cu următorul cuprins:
,,g) achiziţiile efectuate de către instituţia Avocatul Poporului, în vederea realizării atribuţiilor ce îi revin ca urmare a înfiinţării, în cadrul acestei instituţii, a Mecanismului Naţional de Prevenire a Torturii în Locurile de Detenţie.”
	
	Nemodificat
	

	48.
	Art. V. - La articolul III alineatul (2) din Ordonanţa de urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, publicată în Monitorul Oficial al României, Partea I, nr. 392 din 12 iunie 2012, aprobată cu modificări şi completări prin Legea nr. 16/2013, litera a) se modifică şi va avea următorul cuprins:
,,a) organizate, în condiţiile legii, la nivelul preşedintelui României, preşedintelui Senatului, preşedintelui Camerei Deputaţilor, primului-ministru, viceprim-ministrului, preşedintelui Curţii Constituţionale, preşedintelui înaltei Curţi de Casaţie şi Justiţie, preşedintelui Consiliului Superior al Magistraturii, preşedintelui Curţii de Conturi, Avocatului Poporului, miniştrilor, miniştrilor delegaţi şi celorlalţi conducători ai instituţiilor şi autorităţilor publice centrale şi locale cu rol de ordonator principal de credite”.

	
	Nemodificat
	

	49.
	Art. VI. - Legea nr. 35/1997 privind organizarea şi funcţionarea instituţiei Avocatul Poporului, republicată în Monitorul Oficial al României, Partea I, nr. 277 din 15 aprilie 2014, cu modificările şi completările aduse prin prezenta ordonanţă de urgenţă, se va republica în Monitorul Oficial al României. Partea I, după aprobarea acesteia prin lege, dându-se textelor o nouă numerotare.


	
	Nemodificat
	


ANEXA II
AMENDAMENTE RESPINSE
	Nr.
	Text

Ordonanţa de urgenţă nr. 48/2014

	Amendament Comisia juridică
	Motivare/Observaţii

	1.
	7. La articolul 15, după alineatul (2) se introduce un alineat nou, alin. (21), cu următorul cuprins:
„(21) Cetăţenii aparţinând minorităţilor naţionale, cu domiciliul sau reşedinţa în unităţi administrativ teritoriale în care au o pondere de peste 20% din numărul locuitorilor, pot prezenta petiţii în limba maternă şi primesc răspuns în limba română şi în limba maternă”.

	1. Se abrogă.

Autori amendament:

deputat Gabriel Andronache, 

deputat Ioan Cupşa
	Text neconstituţional.

	2.
	11. La articolul 29, după alineatul (1) se introduce un nou alineat, alin. (11), cu următorul cuprins:
„(11) Birourile teritoriale ale instituţiei Avocatul Poporului care îşi au sediul sau desfăşoară activităţile de audienţă în unităţile administrativ teritoriale în care cetăţeni aparţinând minorităţilor naţionale au pondere de peste 20% din numărul locuitorilor, asigură şi folosirea limbii minorităţilor naţionale respective, în scris şi oral, în relaţiile cu petiţionarii.

	2. Se abrogă.
Autori amendament:

deputat Gabriel Andronache, 

deputat Ioan Cupşa
	Text neconstituţional.


      Consilier parlamentar,

      Rodica Penescu

